CELEX: 62013CN0101
Language: fi
Date: 2013-02-28 00:00:00
Title: Asia C-101/13: Ennakkoratkaisupyyntö, jonka Verwaltungsgerichtshof Baden-Württemberg (Saksa) on esittänyt 28.2.2013 — U v. Stadt Karlsruhe

1.6.2013   
            
            
               FI
            
            
               Euroopan unionin virallinen lehti
            
            
               C 156/19
            
         Ennakkoratkaisupyyntö, jonka Verwaltungsgerichtshof Baden-Württemberg (Saksa) on esittänyt 28.2.2013 — U v. Stadt Karlsruhe
   (Asia C-101/13)
   2013/C 156/30
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgerichtshof Baden-Württemberg
   
      Pääasian asianosaiset
   
   
      Valittaja: U
   
      Vastapuoli: Stadt Karlsruhe
   
      Ennakkoratkaisukysymykset
   
   
               1)
            
            
               Onko menetelmän, jolla tiedot merkitään jäsenvaltioiden myöntämien passien koneellisesti luettavalle henkilötietosivulle, täytettävä asetuksen (EY) N:o 2252/2004 (1) liitteen mukaan kaikki ICAO:n (2) asiakirjan 9303 osan 1 (koneellisesti luettavat passit) pakolliset eritelmät?
            
         
               2)
            
            
               Jos jäsenvaltion nimilainsäädännön mukaan henkilön nimi muodostuu hänen etu- ja sukunimestään, onko jäsenvaltiolla asetuksen (EY) N:o 2252/2004 liitteen ja ICAO:n asiakirjan 9303 osan 1 (koneellisesti luettavat passit) IV jakson 8.6. kohdan määräysten nojalla oikeus merkitä myös syntymänimi ensisijaisena tunnisteena passin koneellisesti luettavan henkilötietosivun kenttään 6?
            
         
               3)
            
            
               Jos jäsenvaltion nimilainsäädännön mukaan henkilön nimi muodostuu hänen etu- ja sukunimestään, onko jäsenvaltiolla asetuksen (EY) N:o 2252/2004 liitteen ja ICAO:n asiakirjan 9303 osan 1 (koneellisesti luettavat passit) IV jakson 8.6. kohdan määräysten nojalla oikeus merkitä myös syntymänimi toissijaisena tunnisteena passin koneellisesti luettavan henkilötietosivun kenttään 7?
            
         
               4)
            
            
               Jos kysymykseen 2 tai 3 vastataan myöntävästi: Onko jäsenvaltiolla, jonka nimilainsäädännön mukaan henkilön nimi muodostuu hänen etu- ja sukunimestään, perusoikeuskirjan (3) 7 artiklaan ja Euroopan ihmisoikeussopimuksen (4) 8 artiklaan perustuvan henkilön nimeä koskevan suojan johdosta velvollisuus ilmoittaa passin, johon syntymänimi merkitään, koneellisesti luettavan henkilötietosivun tietokenttämerkinnöissä, että kyseiseen kenttään merkitään myös syntymänimi?
            
         
               5)
            
            
               Jos kysymykseen 4 vastataan kieltävästi: Onko jäsenvaltiolla, jonka nimilainsäädännön mukaan henkilön nimi muodostuu hänen etu- ja sukunimestään ja jonka kansallisen passilainsäädännön mukaan passin koneellisesti luettavalla henkilötietosivulla olevat merkinnät ovat myös englanniksi ja ranskaksi ja passin koneellisesti luettavan henkilötietosivun kenttään 6 on omalle rivilleen merkittävä myös syntymänimi ja kyseisen syntymänimen edelle lyhenne ”geb.” sanasta ”geboren” (syntynyt), velvollisuus ilmoittaa perusoikeuskirjan 7 artiklaan ja Euroopan ihmisoikeussopimuksen 8 artiklaan perustuvan nimeä koskevan suojan johdosta lyhenne ”geb.” sanasta ”geboren” myös englanniksi ja ranskaksi?
            
         
               6)
            
            
               Jos jäsenvaltion nimilainsäädännön mukaan henkilön nimi muodostuu hänen etu- ja sukunimestään, onko jäsenvaltiolla asetuksen N:o 2252/2004 liitteen ja ICAO:n asiakirjan 9303 osan 1 (koneellisesti luettavat passit) IV jakson 8.6. kohdan määräysten nojalla oikeus merkitä syntymänimi valinnaisena henkilötietona passin koneellisesti luettavan henkilötietosivun kenttään 13?
            
         
      (1)  Jäsenvaltioiden myöntämien passien ja matkustusasiakirjojen turvatekijöitä ja biometriikkaa koskevista vaatimuksista 13.12.2004 annettu neuvoston asetus (EY) N:o 2252/2004 (EUVL L 385, s. 1).
   
      (2)  International Civil Aviation Organization (Kansainvälinen siviili-ilmailujärjestö).
   
      (3)  Euroopan unionin perusoikeuskirja.
   
      (4)  Yleissopimus ihmisoikeuksien ja perusvapauksien suojaamiseksi.